ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010918
ขอความช่วยเหลือแก้ไขปัญหากลิ่นเหม็นรบกวนจากควันบุหรี่ บริเวณ โรงงานเย็บผ้า (ไม่มีชื่อและไม่ทราบเลขที่ตั้ง) ซอยอยู่ดี 23 ถนนเจริญราษฎร์ 5 แขวงบางโคล่ เขตบางคอแหลม กรุงเทพมหานคร จุดสังเกต โรงงานตั้งอยู่ปากซอยอยู่ดี 23 ลักษณะอาคารพาณิชย์ จำนวน 4 ชั้น เนื่องจากผู้ร้องแจ้งว่ามีพนักงานของโรงงานเย็บผ้าจำนวนหลายคนออกมาสูบบุหรี่ที่หน้าปากซอยอยู่ดี 23 โดยรวมกันเป็นกลุ่ม จะเป็นกลุ่มเดิมที่มาสูบเป็นประจำ (ไม่สามารถระบุชื่อ-นามสกุล และรูปพรรณสัณฐานของแต่ละคนได้) สูบบุหรี่ตลอดทั้งวัน ตั้งแต่เช้าจนถึงดึก (ไม่ระบุเวลาที่ชัดเจน) ทำให้กลิ่นควันลอยเข้าไปรบกวนประชาชนที่อาศัยอยู่ในซอยฯ ประสบปัญหามา 5-6 เดือนแล้ว เบื้องต้นแจ้งเรื่องไปยังคนที่สูบบุหรี่โดยตรงแล้ว แต่ก็ยังมีพฤติกรรมเช่นเดิม จึงประสงค์ให้หน่วยงานที่เกี่ยวข้องแก้ไขปัญหาดังกล่าว และประสงค์ให้ประสานเรื่องไปยังเจ้าของโรงงานให้ทราบปัญหาและห้ามพนักงานไม่ให้ออกมาสูบบุหรี่ที่หน้าปากซอย ประกอบกับวันที่ 16 มีนาคม 2566 ตั้งแต่เวลาเช้า (ไม่ระบุเวลาที่ชัดเจน) จนถึงปัจจุบัน (วันที่ 16 มีนาคม 2566 เวลา 16.14 น.) ผู้ร้องพบเห็นรถยนต์บรรทุกส่วนบุคคล (ไม่ทราบยี่ห้อ รุ่น และหมายเลขทะเบียน) คาดว่าเป็นของพนักงานในโรงงานเย็บผ้า จำนวน 2 คัน จอดกีดขวางการจราจร และบริเวณดังกล่าวมีลักษณะเป็นเนิน ทำให้สัญจรได้ลำบาก เบื้องต้นเคยแจ้งเรื่องไปยังหมายเลขสายด่วน 191 แล้ว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata